als_Latn dik_Latn sag_Latn
Cilësia e gatimit, cilësia e shërbimit, miksimi i kuzhinës tradicionale me atë moderne dhe mbi të gjitha shija origjinale ishin disa nga kriteret e përdorura nga juria në përzgjedhjen e restorantit më të mirë për vitin 2014. Dhe ky çmim shkoi për restorantin danez “Noma” që u shpall restoranti më i mirë në botë në ceremoninë e përvitshme “San Pellegrino World’s 50 Best Restaurant Awards”, duke zbritur nga froni restorantin spanjoll “El Celler de Can Roca”.
Çmimi iu dorëzua të hënën kryekuzhinierit dhe bashkëthemeluesit të “Noma”, Rene Rexhepi një shqiptaro-danez i suksesshëm në fushën e kulinarisë.
Ai ka lindur në vitin 1977 në Kopenhagen. Babai i tij është një shqiptar nga Maqedonia, emigrant në Danimarkë, ndërsa e ëma e tij është daneze./ Shekulli
als_Latn als_Latn als_Latn